
EELNÕU
09.10.2026
 


	Kiirabi korraldusega seotud tervise- ja tööministri määruste muutmine


	


Määrus kehtestatakse tervishoiuteenuste korraldamise seaduse § 17 lõike 3 punktide 1, 3 ja 4 alusel.


§ 1. Tervise- ja tööministri 19. detsembri 2017. a määruse nr 57 „Tervisekassa kaudu rahastatavate kiirabibrigaadide arv“ muutmine

Tervise- ja tööministri 19. detsembri 2017. a määruse nr 57 „Tervisekassa kaudu rahastatavate kiirabibrigaadide arv“ § 2 tekst sõnastatakse järgmiselt:

„Tervisekassa kaudu rahastatakse vähemalt 106 kiirabibrigaadi ööpäevaringset pidamist. Nimetatud kiirabibrigaadidest 100 on õe- või arstibrigaadid, sealhulgas arstlikud toetusbrigaadid, ja kuus on reanimobiilibrigaadid, mille hulgas on kaks laste jaoks kohandatud reanimobiilibrigaadi, mis teostavad üksnes haiglatevahelist transporti. Vähemalt 92 kiirabibrigaadi on kolmeliikmelised.“.

§ 2. Tervise- ja tööministri 18. detsembri 2018. a määruse nr 65 „Kiirabibrigaadi koosseisu ja varustuse nõuded ning tööjuhend“ muutmine

Tervise- ja tööministri 18. detsembri 2018. a määruses nr 65 „Kiirabibrigaadi koosseisu ja varustuse nõuded ning tööjuhend“ tehakse järgmised muudatused:

1) määruses asendatakse sõna „kiirabiauto“ sõnaga „kiirabisõiduk“ vastavas käändes;

2) määruses asendatakse sõnad „vähendatud koosseisuga“ sõnaga „kaheliikmeline“ vastavas käändes;

3) määruse § 3 lõike 1 teine lause sõnastatakse järgmiselt:

„Kiirabibrigaad on kahe- või kolmeliikmeline.“;

4) määruse § 3 lõike 5 sissejuhatav lauseosa sõnastatakse järgmiselt:

„Kolmeliikmelise kiirabibrigaadi teiseks liikmeks võib olla:“;

5) määruse § 3 lõike 6 sissejuhatav lauseosa sõnastatakse järgmiselt:

„Kolmeliikmelise kiirabibrigaadi kolmandaks liikmeks võib olla alarmsõiduki juhtimise õigust omav:“;

6) määruse § 3 lõike 8 esimene lause sõnastatakse järgmiselt:

„Terviseametil on õigus anda kiirabibrigaadi pidajale kuni 20 päevaks põhjendatud erakorraline luba kolmeliikmelise kiirabibrigaadi või lisabrigaadi asendamiseks kaheliikmelise kiirabibrigaadiga.“;

7) määruse § 4 lõike 1 teine lause tunnistatakse kehtetuks;

8) määruse § 4 lõige 4 sõnastatakse järgmiselt:

„(4) Kaheliikmelise arstibrigaadi juht peab vastama arstibrigaadi juhile kehtestatud nõuetele. Selle teine liige peab vastama käesoleva määruse §-s 3 sätestatud kiirabibrigaadi teisele või kolmandale liikmele kehtestatud nõuetele ning olema läbinud vastava mootorsõiduki kategooria alarmsõidukijuhi koolituse.“;

9) määruse § 4 lõike 5 teine lause sõnastatakse järgmiselt:

„Kui õebrigaadi varustuseks on kiirabisõiduk, peab õebrigaadi teine liige vastama käesoleva määruse §-s 3 sätestatud kiirabibrigaadi teisele või kolmandale liikmele kehtestatud nõuetele ning olema läbinud vastava mootorsõiduki kategooria alarmsõidukijuhi koolituse.“.

§ 3. Tervise- ja tööministri 20. detsembri 2018. a määruse nr 72 „Kiirabi ja meditsiinilise kaugkonsultatsiooni teenuse eest tasumise tingimused ja kord“ muutmine

Tervise- ja tööministri 20. detsembri 2018. a määruses nr 72 „Kiirabi ja meditsiinilise kaugkonsultatsiooni teenuse eest tasumise tingimused ja kord“ asendatakse sõnad „vähendatud koosseisuga“ sõnaga „kaheliikmeline“ vastavas käändes.

§ 4. Sotsiaalministri 6. novembri 2020. a määruse nr 46 „Tervishoiuteenuse osutajate ülesanded tervishoiu toimepidevust ohustavaks olukorraks ja kriisiolukorraks valmistumisel ning nende lahendamisel“ muutmine

Sotsiaalministri 6. novembri 2020. a määruse nr 46 „Tervishoiuteenuse osutajate ülesanded tervishoiu toimepidevust ohustavaks olukorraks ja kriisiolukorraks valmistumisel ning nende lahendamisel“ § 4 lõike 3 punktis 2 asendatakse sõnad „vähendatud koosseisuga“ sõnaga „kaheliikmelisi“.

§ 5. Määruse jõustumine

Määruse § 1 jõustub 1. jaanuaril 2028. a. Määruse teised paragrahvid jõustuvad üldises korras.



(allkirjastatud digitaalselt)
Karmen Joller
sotsiaalminister

(allkirjastatud digitaalselt)
Maarjo Mändmaa
kantsler

